यूनिवर्सिटी के कर्मचारियों की हड़ताल, छात्र होते रहे परेशान
डीएीवीवी के 600 से ज्यादा कर्मचारी मंगलवार से अनिश्चितकालीन हड़ताल पर चले गए। इस कारण माइग्रेशन, डिग्री, डुप्लीकेट मार्कशीट से लेकर अन्य सारे काम ठप रहे। इससे छात्रों को परेशानी हुई। हालांकि यूनिवर्सिटी में कुलपति से लेकर कुलसचिव, उप कुलसचिव तक मौजूद थे। ऐसे हुए छात्र परेशान- एक छात्र संतोष यादव खरगोन के गांव से आया था। कर्मचारियों की हड़ताल के कारण उसका काम नहीं हुआ। वहीं, इंदौर से एमबीए करने वाली छात्रा ममता देशमुख दिल्ली से आई। डिग्री चाहिए थी, लेकिन निराश लौटना पड़ा।
हमारी बात सुनना पड़ेगी
हड़ताल के पहले दिन कर्मचारियों ने यूनिवर्सिटी के गेट पर प्रदर्शन किया। इस दौरान कर्मचारी संघ के अध्यक्ष अनिल यादव और महासचिव चैनसिंह यादव ने शासन को हमारी बात सुनना ही पड़ेगी। तब तक कोई काम नहीं होने देंगे। उपाध्यक्ष रमेश कुशवाह का कहना था कि हमसे मजदूरों की तरह काम करवाते हैं, लेकिन पैसा नहीं मिलता। अब ऐसा नहीं चलेगा।
पूरे समय बैठे थे अफसर
अफसर यूनिवर्सिटी में पूरे समय रहेे। जनसुनवाई भी हुई। जरूरी काम भी किए। कोशिश करेंगे कि छात्रों के जरूरी काम नहीं रुकें। - डॉ. नरेंद्र धाकड़, कुलपति
hin_Deva hin_Deva hin_Deva hin_Deva hin_Deva hin_Deva